b'\n_START_ARTICLE_\nMaynor Figueroa\n_START_SECTION_\nSpillerkarriere\n_START_PARAGRAPH_\nI 2007 mottok Figueroa tilbud fra MLS klubber, hvorav en av dem var New England Revolution, men Olimpias administrator Osman Madrid avslo alle tilbud._NEWLINE_Figueroa har ogs\xc3\xa5 tidligere blitt lagt merke til av flere utenlandske klubber i andre land. Club Toluca i Mexico var en av klubbene som pr\xc3\xb8vde \xc3\xa5 legge inn et bud i l\xc3\xb8pet av 2007. Men under et intervju i Madrid kom det frem at tilbudet ikke var \xc3\xb8konomisk gunstig for hverken Olimpia eller Figueroa.\n_START_SECTION_\nWigan Athletic\n_START_PARAGRAPH_\nDen 20. desember 2007 rapporterte den honduranske avisen El Heraldo om interesse fra den engelske Premier League-klubben Wigan Athletic. I januar 2008 dro Figueroa p\xc3\xa5 utl\xc3\xa5n til Wigan for resten av sesongen, og i juli 2008 etter en komplisert prosess som involverte arbeidstillatelse og sp\xc3\xb8rsm\xc3\xa5l om visum, forlenget Figueroa sitt l\xc3\xa5n med Wigan i ytterligere 6 m\xc3\xa5neder._NEWLINE_Wigan fikk mulighet til \xc3\xa5 gj\xc3\xb8re avtalen permanent, og den 23. desember 2008 annonserte Wigan at Figueroa hadde signert en kontrakt p\xc3\xa5 3,5 \xc3\xa5r, en kontrakt som ville gj\xc3\xb8re utl\xc3\xa5nsavtalen permanent. Figueroa scorte sitt f\xc3\xb8rste m\xc3\xa5l for Wigan Athletic den 11. januar 2009. Han scorte fra n\xc3\xa6rt hold og ble matchvinner mot Tottenham Hotspur.'